1.pielikums

Protokolam Nr.31

11.07.2022.

SIA “Publisko aktīvu pārvaldītājs Possessor”

Iepirkuma komisijas

2022.gada 11.jūlija sēdē sniegtā atbilde

uz uzdotajiem jautājumiem

par iepirkumu

**“SIA "VENTTESTS" kapitāla daļu tirgus vērtības noteikšana**”

(POSSESSOR/2022/40)

###### **Par SIA “Publisko aktīvu pārvaldītājs Possessor” (turpmāk – Possessor) 2022.gada 7.jūlijā izsludināto iepirkumu “SIA "VENTTESTS" kapitāla daļu tirgus vērtības noteikšana**” (POSSESSOR/2022/40) **ir iesniegts jautājums:**

###### **08.07.2022.**

**Jautājums:**

Pretendenta kvalifikācijas 12.6. punktā ir norādīts, ka cita starpā Pretendentam jābūt pieredzei kapitālsabiedrību pirkšanas/pārdošanas procesu vadībā (četri projekti divu gadu laikā). Mēs uzskatām, ka šāds apjoms ir pārāk liels Latvijā notiekošo darījumu apstākļiem, turklāt vērtēšanas uzdevums paredz kapitāla daļu tirgus vērtības noteikšanu, nevis kapitālsabiedrības pārstāvēšanu kapitāla daļu pārdošanas sarunās. Līdz ar to, šajā iepirkumā būtu pietiekoši ar atbilstoši apliecinātu Pretendenta pieredzi novērtējumu sagatavošanā.

Ņemot vērā minēto, mēs lūdzam pārskatīt 12.6. punkta 2) apakšpunkta nepieciešamību konkrētā vērtēšanas pakalpojumu iepirkuma ietvaros vai arī noteikt šo punktu kā rekomendējošu, bet ne obligātu.

**Atbilde:** Iepirkuma nolikuma 12.6.punktā netiks veikti grozījumi, ievērojot, ka pretendentiem izvirzītās kvalifikācijas atlases prasības ir samērīgas ar iepirkuma priekšmeta mērķi, un proti:

1. SIA “VENTTESTS” kapitāla daļas ir nodotas pārdošanai:

* ar Ministru kabineta 2020.gada 25.augusta rīkojumu Nr.457 “Par atļauju izbeigt līdzdalību un pārdot valsts akciju sabiedrībai "Ceļu satiksmes drošības direkcija" piederošās sabiedrības ar ierobežotu atbildību "Auteko & TÜV Latvija", sabiedrības ar ierobežotu atbildību "Scantest", sabiedrības ar ierobežotu atbildību "Venttests" un sabiedrības ar ierobežotu atbildību "Autests" kapitāla daļas”, un
* Ventspils valstspilsētas pašvaldības domes 2022.gada 30.jūnija lēmumu Nr.117 (protokols Nr.12; 22.§) “Par Ventspils valstspilsētas pašvaldībai piederošo SIA “VENTTESTS” kapitāla daļu pārdošanu”.

1. SIA “VENTTESTS” kapitāla daļu vērtējums tiks izmantots minēto kapitāla daļu pārdošanas sarunās. Pastāv liela iespējamība, ka būs nepieciešama vērtētāja, kas veiks minēto kapitāla daļu novērtēšanu, dalība kapitāla daļu pārdošanas sarunās. Attiecīgi, prasība pēc Pretendenta pieredzi kapitālsabiedrību pirkšanas/pārdošanas procesu vadībā ir nepieciešama. Ja tiks lemts par to, ka ir nepieciešama kapitāla daļu vērtētāja dalība minēto kapitāla daļu pārdošanas sarunās, par to tiks slēgta atsevišķa vienošanās.